cyanic-selkie/wikianc huggingface dataset:
Life of Pi (film)
Plot
Wiken letter spielt de boat mei in sterk fermeagere Pi en Richard Parker oan op 'e kust fan Meksiko. Pi kin net iens mear rinne en leit op it strân wylst er tasjocht hoe't de tiger oer him hinne springt, nei de plantegroei rint dy't it begjin fan it oerwâld oanjout, en sûnder om te sjen weiwurdt tusken de beammen. It docht him bot fertriet dat it bist net iens eefkes omsjoen hat. Koarte tiid letter wurdt Pi ûntdutsen troch in Meksikaan. Hy wurdt nei it pleatslike sikehûs ta brocht, dêr't er stadichoan opbetteret.
Untfangst
A.O. Scott fan The New York Times wie ek loovjend oer it oansjen fan 'e film, mar hie krityk op it ferhaal. Hy skreau: "De film nûget jo út om te leauwen yn alderhanne wûnderbaarlike dingen, mar hy kin ek meitsje dat jo begjinne te twifeljen oan wat jo mei jo eigen eagen sjogge – of sels, úteinlings, dat jo josels begjinne ôf te freegjen oft jo überhaupt wol wat sjoen hawwe." Yn The Guardian joech Peter Bradshaw Life of Pi mar twa fan fiif stjerren. Hy fûn dat de film "eltse technyske priis [fertsjinnet] dy't der is," mar hy skreau ek: "Nettsjinsteande de leaflike bylden en dy ferbjusterjende effekten is it mar in oerflakkich en lûdroftich […] ferhaal […]".
Nasjonaal Loftfeart-Temapark Aviodrome
Fleanmasines
thumb|De [[Consolidated PBY Catalina|Catalina op it platfoarm fan it museum]] thumb|Reserveflechteksimplaar fan de ANS-satellyt Net alle hjir ûnder neamde fleanmasines binne op in stuit yn it museum oanwêzich. It Aviodrome hat ek geregeldwei fleantugen dy't net ta de eigen kolleksje hearre.
Shailene Woodley
Aktearkarriêre
Woodley hie har earste tillefyzjerol yn 1999, doe't se acht jier wie, as figurante yn 'e tillefyzjefilm Replacing Dad. Tusken 2001 en 2004 hie se weromkearende rollen yn 'e tillefyzjesearjes The District, Crossing Jordan en The O.C., wylst se yn dy snuorje ek te sjen wie yn ien ôflevering elk fan 'e plysjesearje Without a Trace en de komeedzjesearje Everybody Loves Raymond. Yn 2005 fertolke Woodley de titelrol yn 'e tillefyzjefilm Felicity: An American Girl Adventure, wêrfoar't se nominearre waard foar in Young Artist Award.
Yn 2019 wie Woodley te sjen yn it romantyske drama Endings, Beginnings, en yn 2021 spile se mei û.o. Jodie Foster en Benedict Cumberbatch yn it op wiere foarfallen basearre drama The Mauritanian, oer de finzenis foar fermiende terroristen op 'e Amerikaanske marinebasis Guantanamo Bay yn Kuba. Yn 2021 komme ek The Fallout en The Last Letter from Your Lover út, wêrby't Woodley behalven as aktrise ek as útfierend produsinte belutsen wie. Foar 2022 stiet de plysjefilm Misanthrope op it programma.
Priveelibben
Yn 2018 befêstige Woodley dat se in relaasje hie mei de Australysk-Fidzjiaanske rugbyer Ben Volavola. Yn in fraachpetear mei it tydskrift The Hollywood Reporter sei Woodley: "Ik reitsje fereale op minsken op basis fan wa't se binne, net op basis fan wat se dogge of hokker geslacht se binne. Yn april 2020 beëinigen Woodley en Volavola harren relaasje. Dêrnei krige se neffens de geroftemasine yn 'e rin fan 2020 in nije relaasje mei de Amerikaansk fuotbalspiler Aaron Rodgers. Doe't dyselde yn febrewaris 2021 in priis yn ûntfangst naam, betanke er yn syn taspraak syn "ferloofde". Yn it praatprogramma The Tonight Show fan presintator Jimmy Fallon befêstige Woodley op 22 febrewaris dat sy dy ferloofde wie.
Wendy Whoppers
Libben
Njonken har aktearkarriêre posearre se ek foar in ferskaat oan neakenblêden, lykas Score, Hustler's Busty Beauties, Gem, D-Cup, Bust Out!, Juggs, Fox en Big Top. Fierders makke se har opwachting yn ferskillende praatprogramma's op 'e Amerikaanske tillefyzje, wêrûnder dy fan Montel Williams, Danny Bonaduce en Richard Bey. Nei't se har út 'e pornoyndustry weromloek, hat Whoppers har boarsten wer ferlytsje litten. Se is de mem fan twa soannen.
Welmoed Sijtsma
Karriêre
Fanôf begjin 2014 rûn Sijtsma staazje by de NOS, dêr't se artikels skreau en nijsitems produsearre. Mids 2014 ferhuze hja dêrfoar nei Amsterdam. Dêrnjonken wie se ek aktyf as ferslachjouster foar Omrop Fryslân. Yn july 2015 krige se by de NOS in oanstelling as fêste presintatrise fan it Jeugdsjournaal, yngeande per 1 septimber. Dêrby krige se lykwols te hearren dat se foartiid logopedylessen folgje moast om har Fryske aksint te ferminderjen. Njonken nijslêzeresse waar Sijtsma ek buroredaktrise.
Zookeeper (film)
Plot
Fiif jier letter, yn 2009, is Griffin opklommen ta haadoppasser fan 'e dieretún. Hy hâldt fan syn bisten en al wit er it net, de bisten hâlde ek fan him. Dy jûns organisearret Griffin yn 'e dieretún in feest ta eare fan syn broer Dave, dy't mei koarten trouwe sil mei syn tsjeppe ferloofde Robin. As tsjûge hâldt Griffin in taspraak, en dat giet him poerbêst ôf oant er mank de gasten Stephanie ûntdekt en tichtslacht. Har hied er dêr net ferwachte, ek al wist er dat se mei Robin befreone wie. Neitiid biedt Dave him in baan oan by syn autohannel, mei't dat neffens him de bêste manear foar Griffin is om Stephanie werom te winnen. Griffin, dy't dúdlik noch lang net oer Stephanie hinne is, nimt it foarstel yn omtinken.
Nei't de minsken har allegear ôfjûn hawwe, hâlde de bisten fan 'e dieretún, dy't fan alles tsjûge west hawwe, in gearkomste om te oerlizzen hoe't se foarkomme kinne dat Griffin oar wurk oannimt. Hy is nammentlik de bêste oppasser dy't se ea hân hawwe, en se wolle him net kwyt. Se beslute dat it de baas is en help him om Stephanie werom te winnen. Jerome de bear slacht foar om Griffin de pearingstaktiken fan 'e brune bear by te bringen, mei't er dêrmei sûnder mis súkses hawwe sil. Joe de liuw leit dêr lykwols it near op, mei't der gjin sprake wêze kin fan it ferbrekken fan 'e regel dy't seit dat bisten nea, mar dan ek nea oan minsken witte litte kinne dat se prate kinne. Donald it aapke hat Stephanie sizzen heard dat se moarn mei Robin in besyk oan 'e dieretún bringe sil, dat alles dat de bisten hoege te dwaan is Griffin foar de beide froulju oer in held lykje te litten.
As autoferkeaper is Griffin tige súksesfol, en Stephanie is folslein gelokkich. Griffin wurdt lykwols almar ûngelokkiger en hatet de persoan dy't er wurden is. As Stephanie him yn 'e autohannel foar it each fan 'e oare ferkeapers en de klanten freget om mei har te trouwen, moat er har nee ferkeapje en brûkt dêrby deselde wurden dy't sy fiif jier earder brûkte om syn houliksoansyk ôf te wimpeljen. Griffin nimt ûntslach en hastiget him werom nei de dieretún om te sjen oft er syn âlde baan weromkrije kin, wat slagget. Hy makket it goed mei Bernie, dy't lykwols de wûnen draacht fan in nije konfrontaasje mei Shane. Bernie fertelt Griffin dat er Kate sizzen heard hat dat se fereale rekke is op Griffin, mar no't dy wer by Stephanie is, hat se it oanbod fan in baan yn in dieretún yn Nairobi oannommen. Se sil noch dyselde jûns op it fleantúch nei Kenia stappe.
Untfangst
De filmkritisy wiene oer it algemien negatyf oant tige negatyf oer Zookeeper. Sa omskreau Brian Lowry fan it tydskrift Variety de produksje as "in marketingpraatsje op 'e siik nei in film". Ek siet der neffens nim "mar kwealk genôch komeedzje [yn] om in trailer fan trije minuten te fol te krijen." Todd McCarthy fan The Hollyrood Reporter fûn Zookeeper "yn alle opsichten ferskriklik". Ignatiy Vishnevetsky, presintator fan 'e tillefyzjefilmrubryk At the Movies, sei: "hoewol't de film der yn 'e trailer hilarysk útsjocht, is er eins allinne mar hilarysk as je derfan hâlde om Kevin James in protte op syn snuffert fallen te sjen." Hy joech de film in tomme omleech.
John Herschel
thumb|Sir John Herschel John Frederick William Herschel (Slough (Buckinghamshire), 7 maart 1792 – Hawkhurst (Kent), 11 maaie 1871) wie in Ingelsk wiskundige, astronoom, apteker, botanikus en eksperimintele fotograaf/útfiner. Hy wie in soan fan astronoom William Herschel. Ut reden fan syn grutte maatskiplike fertsjinsten waard er beïerdige yn Westminster Abbey.
Herschel wie de earste dy't de Juliaansk dei yn de astronomy ynbrocht. Hy beneamde sân moannen fan de planeet Saturnus en fjouwer fan Uranus. Fierder hat bydroegen op it mêd fan de fotografy, û.m. troch de útfining fan 'e blaudruk, en die er ûndersyk nei kleureblinens en de gemyske krêft fan ultraviolette strieling.
Joe Cocker
Skiednis
Yn de jierren 1969-1974 hie er ûnder oaren sukses mei de singles Delta Lady, The letter (syn earste numer 1 hit yn de Feriene Steaten) Hightime we went, Cry me a river en Feelin’ allright. Yn 1970 makke er in tournee troch de FS mei in grut tal muzikanten, ûnder lieding fan de muzikant Leon Russell, dat de Mad dogs and Englishmen tournee neamd waard. Joe Cocker en syn begelieders reizigen yn amper sân wiken troch sa’n 50 Amerikaanske stêden. Der waard in soad drank en drugs brûkt en Joe Cocker krige dêrtroch sawol swierrichheden mei syn stim (dy‘t noch folle heazer wurden wie) as mei syn lichem. Hy gong wer by syn âlden wenjen en kaam der stadichoan wer boppenop.
Kees Brusse
Biografy
Kees Brusse is in soan fan auteur en sjoernalist Marie Joseph Brusse en operasjongster Antje Ebes. Hy hie seis bruorren en healbruorren, Ytzen Brusse (filmmakker), de sjoernalist Jan Brusse, Peter Brusse (sjoernalist/programmamakker), Mark Brusse (byldhouwer), de betiid ferstoarne Marie Joseph jr. en arsjitekt Henk Brusse.
Fomoaren
Etymology
De etymology fan it Ierske wurd Fomóiri is ûndúdlik. Fan it earste part fan 'e term is no algemien akseptearre dat it it Aldierske fo is, dat "ûnder", "del" of "leger(e)" betsjut. Oer de betsjutting fan it twadde part is lykwols noch altyd in protte debat mank taalkundigen. Ien teory is dat -móiri in ferbûging is fan it Aldierske wurd mur, dat "see" betsjut. Fomóiri soe dan safolle betsjutte as "dy't fan ûnder de see komme" of "ûnderseesken". Dat wie de ynterpretaasje dy't de measte Midsiuwske Ierske skriuwers oandroegen. It is lykwols ek mooglik dat -móiri ôflaat is fan mór, dat "grut" betsjut. Yn dat gefal soe de namme Fomóiri safolle betsjutte as "de grutten fan ûnder [de grûn of see]" of de "ûnder[wrâldske] reuzen". In trêde teory, dy't de measte oanhing hat ûnder hjoeddeiske taalûndersikers, is dat -móiri in foarm is fan in hypotetysk Aldiersk wurd foar "demon" of "spûk", dat ek oerlevere wêze soe yn 'e namme fan 'e Morrígan, de goadinne fan it needlot yn 'e Ierske mytology, en dat fan deselde woartel komme soe as "-merje" (fan "nachtmerje") dat yn in soad Germaanske talen foarkomt. De betsjutting fan Fomóiri soe dan "demoanen fan ûnder [de wrâld of de see]" wêze.
Frans Coenen (musikus)
Libben en wurk
Fan 1877 ôf rjochte er him fral op muzykûnderwiis, nei't er direkteur wurden wie fan de Muzykskoalle fan Toankeunst yn Amsterdam. Yn 1884 waard er earste direkteur fan it Konservatoarium fan Amsterdam, dat er yn dat jier yn 'e mande mei Daniël de Lange, Julius Röntgen en Johannes Messchaert oprjochte hie.
Fûgelkouwe
Yn gefal fan in parkyt is it wichtich dat de traaljes horizontaal rinne sadat er klimme kin. De ôfstân tusken de traaljes mei by lytse fûgels net te grut wêze, oars ûntkomme se of komme se fêst te sitten.
Keppeling om utens
Gabbia (allevamento)
Deluge
Oersetting nei it Frysk
De teksten yn it programma binne foar in grut diel oerset nei it Frysk.
Aartsbisdom Salzburg
Katedraal
De biskopssit stiet yn de oan de Sint-Virgilius en Sint-Rupert wijde domtsjerke fan Salzburg.
Gladiator
Skiednis
De munus ferwaard doe yn Kampaanje al rillegau fan in funerêre plicht ta publyksfermaak yn 'e foarm fan in histoaryske neispiling fan 'e strafekspedysjes en de oerwinning op 'e Samniten. Yn Rome sels gie dy ûntwikkeling folle stadiger, en waard noch lange tiid de fiksje yn stân holden dat men gladiatorspullen inkeld hold om 'e deaden te earjen. Fan 105 f.Kr. ôf waarden sokke 'spullen' lykwols ek los fan begraffenissen of betinkings holden, hoewol noch altyd yn in religieuze kontekst troch in bân mei in hjeldei en de ferearing fan ien of mear goaden fan it Romeinske panteön. De optredens fan gladiators ferspraten har ier en fluch nei oare dielen fan it Romeinske Ryk, lykas it Ibearysk Skiereilân, Noard-Afrika en it Midden-Easten. De gladiatorspullen berikten harren hichtepunt fan 'e twadde helte fan 'e earste iuw f.Kr. oant de trêde iuw (n.Kr.).
Jimi Hendrix
Skiednis
As lyts jonkje spile Jimi Hendrix al graach op de gitaar. Doe’t er in jier as tweintich wie, begong er as gitarist yn de begeliedingsbands fan in oantal soul- en bluesartysten, sa as B.B. King, Bo Diddley, Little Richard en The Isley Brothers oant er in eigen band foarme “Jimmy James and the Blue Flames”. Tidens ien fan syn optredens kaam er yn ‘e kunde mei Chas Chandler, de bassist fan de band ”The Animals”. Dy frege him om mei te gean nei Ingelân en waard syn manager. Yn Ingelân rjochte er The Jimi Hendrix Experience op mei drummer Mitch Mitchell en bassist Noel Redding. Harren earste singel wie “Hey Joe” dy ‘t útkaam yn 1966. Yn maaie 1967 waard it earste album “Are You Experienced?” útbrocht. Op dat album steane ûnder oaren blues nûmers (“Red House”), ballads (“The Wind Cries Mary”) en psychedelyske ferskes (“Purple Haze” en “Foxy Lady”). “Purple Haze”en “The Wind Cries Mary” binne op single útkaam.
Kiwy-eftigen
De kiwy-eftigen of snipstrúseftigen (Latynske namme: Apterygiformes) foarmje in skift fan 'e klasse fan 'e fûgels (Aves), de ûnderklasse fan 'e moderne fûgels (Neornithes), de tuskenklasse fan 'e âldkakigen (Palaeognathae) en de rangleaze groepen fan 'e echte âldkakigen (Notopalaeognathae) en de nije rinfûgels (Novaeratitae). Dit skift telt ien inkele famylje, dy fan 'e kiwyfûgels (Apterygidae), dy't ek wer ien inkeld skaai telt, dat fan 'e kiwys (Apteryx). Yn totaal hearre ta de kiwy-eftigen 5 libbene soarten flechtleaze fûgels, dy't yn har fersprieding allegearre beheind binne ta Nij-Seelân.
Aftermath (novelle)
Aftermath is in novelle fan it fantasysjenre, skreaun troch de Amerikaanske auteur Jim Butcher. De titel betsjut "Neisleep". It wurk is skreaun yn it ik-perspektyf, en makket diel út fan 'e urban fantasyrige The Dresden Files. Oars as by de rest fan 'e searje it gefal is, is de haadpersoan (ik-persoan) net Harry Dresden, mar resjersjeur Karrin Murphy. Yn 'e ynterne gronology fan 'e searje spilet Aftermath fuortendaliks nei de foarfallen yn 'e roman Changes, op 'e ein wêrfan't haadpersoan Harry Dresden, tsjoender en privee-detektive te Chicago, deasketten wurdt. Aftermath waard foar it earst publisearre yn Butcher syn ferhalebondel Side Jobs, dy't yn 2010 ferskynde by de New Yorkske útjouwerij Ace Books.
Ynhâld
De oare moarns stiet Will Borden by har foar de doar. Hy is de alfa fan 'e pleatslike ridel wearwolven, en in freon fan Harry Dresden. Dyselde hie him blykber ris op it hert drukt dat as der wat wie en hysels wie ûnberikber, Will nei Murphy ta gean moast om help. Fansels hied er Murphy dêr neat oer ferteld. Hoe dan ek, Will is krekt thúskommen út Omaha (Nebraska), dêr't er foar syn wurk hinne moast. De jûns tefoaren hied er syn frou Georgia, dy't sân moannen swier is, oan 'e tillefoan, doe't hja ynienen yn panyk rekke. Der wie oan 'e oare kant fan 'e line leven te hearren, in gjalp en doe neat mear. Will reizge sa fluch mooglik werom nei Chicago, dêr't er harren appartemint yn dusoarder oantrof, en fan Georgia gjin spoar. Murphy seit ta him helpe te sillen.
As Murphy neitiid it gebou ferlit, komt Maria har efternei en fertelt har dat se de foargeande jûns in djoere auto sjoen hat mei in poatige keardel mei in koart read hier. Dat klinkt Murphy yn 'e earen as in omskriuwing fan Hendricks, de liifwacht fan "Gentleman Johnnie" Marcone, de maffiabaas fan Chicago. Sy en Will sykje Marcone op yn syn oanhâldend fan lokaasje wikseljende haadkertier. Dyselde liket al te witten wat se wolle, en Murphy riddenearret út dat "Maria" ien fan Marcone syn minsken wêze moat, dy't yn it appartemintegebou pleatst is om 'e drugshannel op it parkearplak yn 'e rekken te hâlden, dy't efter Marcone syn rêch om plakfynt. Gard, de feilichheidsadviseur fan Marcone, dy't neffens Dresden in echte walkuere is, jout Murphy in ôfdruk fan in webside dêr't yn bedutsen bewurdings frege wurdt nei boppenatuerlik "talint" dat ûntfierd wurde moat en trochferkocht wurde kin.
Natoergebiet De Fluezen
De Fluezen
It diel fan De Fluezen dat beheard wurdt troch It Fryske Gea bestiet út it diel oan de mar mei ek in diel fan De Moarre. It gebiet bestiet út iepen wetter mei eilantsjes, boezemlannen, reidseamen en wylgebosk en is opdield yn meardere dielgebieten.
Bûtlân
De wiete boezemlannen jouwe briedgelegenheid oan greidefûgels as ljip, skries, strânljip en tsjirk. De berchein lit him geregeldwei sjen en de hjerringslynder siket syn heil benammen yn de reidseam. Bûten de briedtiid sykje leppelguozzen yn de lannen om fretten. Yn de hjerst en winter rekket it boezemlân sa no en dan befolke troch grutte oantallen einen en guozzen.
De Oarden en de Sânkop
It djip fan it Johan Frisokanaal skiedet it eilân De Oarden fan Lânsein. Doe’t de boezemlannen fan it eilân fuort blykten te sakjen waard de grûn opspuite. It lân waard dêrtroch oantreklik foar wytstirns en fûgelkoloanjes.
Koudumerboskje
It Koudumerboskje is in wylgeboskje oan de iepen ouwers fan De Holken en De Oarden oan it Johan Frisokanaal. De bosk ûntstie op in eardere grûnberging fan Provinsjale Wettersteat doe’t it Johan Frisokanaal groeven waard. Der wurdt troch de behearder stribbe nei in spontane ûntwikkeling, sûnder behearmaatregels.
De begroeiïng bestiet hast hielendal út wylgesoarten as sjitwylch en skiere wylch. Yn it tichte wylgebooskje lizzen in pear grutte iepen sânige plakken. Op de grûn steane fearsoarten as slangebrea en wyfkefear.
Ted Kennedy
Jonkheid en oplieding
left|thumb|150px|Ted Kennedy yn [[1967.]] Mei't it gesin gauris ferhuze, hie Ted Kennedy op tsien ferskillende skoallen sitten tsjin 'e tiid dat er alve jier wie. Syn âldelju bedoaren him as jongste bern, mar druiden him ek allegeduerigen yn hoe ûngeunstich oft er ôfstiek tsjin syn âldere bruorren. De middelbere skoalle folge er oan 'e Milton Academy, te Milton, yn Massachusetts. Nei't er yn 1950 syn skoaldiploma helle hie, studearre er oan 'e Universiteit fan Harvard, te Cambridge, ek yn Massachusetts, dêr't er yn maaie 1951 fan skoalle stjoerd waard om't er in oare studint syn plak ynnimme litten hie by in eksamen Spaansk. Syn ûntstelde âldelju waard ferteld dat er neffens de regels dy't Harvard foar alle studinten hantearre, mei in pear jier fersykje koe om op 'e nij talitten te wurden, mitsdat er yn 'e tuskentiid goed gedrach toand hie.
August von Mackensen
Oan it Balkanfront
Op 6 oktober begûn Mackensen mei syn Dútske en Eastenryksk-Hongaarske troepen in nij offinsyf út it noarden wei, wylst in stikmannich dagen letter de Bulgaren Servje yn 'e rêch oanfoelen. Mei dy fjildtocht fermoarzele er it ferset fan 'e Serven. Dêrby spile beslist mei dat de fijân troch in fol oarlochsjier ferswakke rekke wie, mar it súkses fan Mackensen hie wierskynlik ek te krijen mei it feit dat hy de Serven net ûnderskatte en sels utering joech oan syn respekt foar harren militêre kinnen, wylst de measte Eastenrikers inkeld op harren delseagen.
Roemeenske Fjildtocht
Mackensen behold de post fan militêr gûverneur yn Roemeenje oant de ein fan 'e Earste Wrâldoarloch, en wie yn dy tiid de de facto hearsker oer it grutste part fan it suden fan dat lân. Nei't Dútslân him by it Bestân fan Compiègne, op 11 novimber 1918, feitlik oan 'e Alliëarden oerjûn hie, fierde Mackensen 200.000 Dútske soldaten oan op in weromtocht út Roemeenje nei Dútslân. Yn Hongarije waarden hy en syn hiele leger kriichsfinzen nommen troch de Alliëarde troepen fan 'e Frânske generaal Louis Franchet d'Espèray, dy't yn it neijier fan 1918 in trochbraak oan it Masedoanyske Front forsearre hie. Mackensen bleau in fol jier yn kriichsfinzenskip, oant er yn novimber 1919 frijlitten waard. Hy wie ien fan 'e 896 Dútsers op in Alliëarde list fan mooglike oarlochsmisdiedigers, mar de strafrjochtlike ferfolging waard net trochset.
Mulciber (fulkaan)
Skiednis
Mulciber wie aktyf yn it lette Jura en betide Kryt, om en de by 150 miljoen jier lyn, deselde perioade dêr't de Súdwâlfulkaan yn de hjoeddeiske Waadsee ek aktyf yn wie. Yn dy perioade wie in gebiet om de Noardsee hinne seismysk aktyf fanwegen de opbrekking fan it doetiidske superkontinint Lauraazje. Letter binne der op oare plakken, û.o. yn de Golf fan Biskaje en de Atlantyske Oseaan breuksônes ûnstien, wêrby't it gebiet rûn de Noardsee seismysk rêstich waard. De fulkaan waard bedutsen mei 3300 meter oan sedimintlagen, mar troch de sâltfloei binne de jiske- en basaltresten yn ûndjippere lagen (sa'n 1660 meter) belâne, dêr't it troch boarringen oantoand wurde kin.
Untdekking
Yn de simmer fan 1985 hat eksploraasjemaatskippij Amoco by in boarring inkelde tsientallen meters fulkanyske jiske en basalt oantroffen. Yn dy tiid waard tocht dat it resten wiene fan de Súdwâlfulkaan, wat lykwols ûnwierskienlik is, om't dy fulkaan om en de by 100 kilometer fierder nei it súdeasten leit. De Geologische Dienst Nederland, ûnderdiel fan TNO, hat besteande gegevens, wêrûnder seismyske gegevens fan oalje- en gasexploraasje, mjitgegevens oan it ierdemagnetysk fjild en boarringen ynterpretearre yn it ramt fan in algemiene geologyske stúdzje fan de Noardsee, dêr't út konkludearre wurde koe dat it om in útdôve fulkaan gean moast. Op 9 maaie 2020 waard dit wrâldkundich makke.
Jimmy Carl Black
Muzykkarriêre
Fan 1969 oant 1973 wie Black lid fan 'e band Geronimo Black, dy't er sels oprjochte hie mei in oar âld-lid fan The Mothers of Invention, Bunk Gardner. Yn 1975 wied er ûnder de artystenamme Indian Ink aktyf as drummer foar Captain Beefheart & the Magic Band. Begjin jierren tachtich treden Black, Gardner en Don Preston op ûnder de namme The Grandmothers, in ferwizing nei harsels as âlder wurdende âld-leden fan The Mothers of Invention. Oare bands dêr't Black yn 'e tachtiger jierren foar spile, wiene û.m. Captain Glasspack & His Magic Mufflers (1982-1983) en Jimmy Carl Black and the Mannish Boys (1985-1988). Teffens trede Black op mei de Ingelske sjonger Arthur Brown, mei wa't er yn 'e kunde kaam doe't er ferhuze nei de Teksaanske haadstêd Austin. It duo naam ek in R&B-plaat op, mei as titel Black, Brown and Blue.
Yn 'e media
In jier foar Black syn dea waard de autobiografyske audioproduksje The Jimmy Carl Black Story opnommen, mei Jon Larsen as produsint. Yn 2013 waard yn Dútslân de dokumintêre Where's the Beer and When Do We Get Paid? oer Black makke. Black syn autobiografy ferskynde postúm op 1 novimber 2013, persiis fiif jier nei syn dea. Hoewol't dit wurk by syn ferstjerren ûnfoltôge wie, waard it letter ôfmakke troch knip- en plakwurk út Black syn eigenskreaune biografy op syn webside en út ferskate fraachpetearen mei him.
Balstienliem
Troch eroazje en útspieling kinne stiennen út it liem frij komme. Somtiids ferdwynt sadwaande alle liem en bliuwe allinne de stiennen oer. Yn de see fan it Eemien, de waarme tiid dy't folge op it Saalien, foarmje sokke stiennefjilden it substraat foar oesterbanken. Stiennefjilden út it Saalien binne ek no noch oan it oerflak oanwêzich; bekend binne ûnder oare de Tekselse stiennen en it Van der Lijn-reservaat by Urk.
Huginn en Muninn
Huginn (Aldnoarsk foar "tins"; útspr.: [ˈhuɡinː], likernôch: " hû -gyn") en Muninn (Aldnoarsk foar "ûnthâld" of "ferstân"; útspr.: [ˈmuninː], likernôch: " mû -nyn") binne yn 'e Noardske mytology in pear alwittende ravens dy't sterk assosjearre wurde mei de god Odin. Harren nammen, wêrfan't de stavering soms (fral yn it Ingelsk) ferienfâldige wurdt ta Hugin en Munin, binne oerlevere yn ferskate Aldiislânske boarnen. De beide fûgels fleane oer hiel Midgard (d.w.s. de minskewrâld), en foarsjogge Odin oanhâldend fan ynformaasje oer alles. Huginn en Muninn hearre ta de selskipsdieren fan Odin, yn 'e mande mei de achtskonkige hynst Sleipnir en de wolven Geri en Freki.
Argeology
Ofbyldings fan wat Odin en syn ravens foarstelle kinne soene, binne weromfûn op fûgelfoarmige brosjes út 'e Izertiid, medaljons út 'e tiid fan it Grutte Folkeferfarren, helmplaten en oare artefakten út 'e Wytsingtiid, en in diel fan it saneamde Krús fan Thorwald op 'e Mankske Runestiennen (op it eilân Man) út 'e tsiende en alfde iuw.
Ynterpretaasje
Bernd Heinrich hat oppenearre dat Odin en de ravens Huginn en Muninn en de wolven Geri en Freki ienfâldichwei steane foar in biologyske symbioaze fan minsken, ravens en wolven dy't men yn earder tiden ek yn 'e natoer sjen koe by de jacht.
Firefox OS
Fryske staveringshifker
De Fryske staveringshifkers fan Hunspell/Myspell en Aspell wurde stipe.
Jelckemastate
Neffens it stimkohier wie jonker Oene fan Roarda yn 1640 eigener en Tjebbe Jelles de brûker. Yn 1698 wiene dat efter inoar "Vrouw Aurelia van Hillema" en "Welmoed Annes", mar by dy lêste is mei potlead oantekene "is Welmoed Thomas, weduwe van Anne Abes". It goed wie doe foar in pleats fan gemiddelde grutte nammentlik 67 pûnsmiet, hast 30 hektare. Blykber hat dit span goed buorke, want yn 1728 is harren soan Thomas Annes, mei syn bern eigener en brûker. Dy hawwe it net yn de famylje hâlde kind, want yn 1832 wie it eigendom fan de Ljouwerter keapman Hajonides Bolman. Bewenners fan de state wiene
Emergence (roman fan C.J. Cherryh)
Wat foarôf gie
Trijehûndert jier earder wie it romteskip de Phoenix by de Ierde wei ôfset om in minsklike koloanje te stiftsjen op in gaadlik plak yn it hielal. Troch in technysk probleem rekke it skip lykwols fan koerts en ferdwaalde it. De Phoenix belâne sûnder brânstof yn it sinnestelsel fan in binêre stjer, dy't sa'n radio-aktive strieling ôfsmiet dat de kolonisten en bemanningsleden dy't dêr mei mynwurkersfartugen (bedoeld foar in folle freonliker miljeu) branje wûnen út asteroïden, krepearren as rotten. Doe't der einlings genôch brânstof ynnommen wie, sprong it skip nei it earste it bêste geunstich útsjende sinnestelsel ta, mei in griene, fruchtbere wrâld. Dêr oankommen die lykwols bliken dat dy planeet al in yntelliginte libbensfoarm hie, nammentlik de atevi, in ras fan mânske swarthûdige humanoïde wêzens dy't mei kop en skouders útstutsen boppe de langste minske.
Sûnt de weromkear fan 'e Phoenix hawwe de minsken fan Mospheira op in nea earder fertoande wize gearwurke mei de atevi om in romtefeartprogramma te ûntwikkeljen, en dêrnei om it yn ferfal rekke, want al twahûndert jier ûnbemanne romtestasjon op te kallefaterjen en de Phoenix fan nije brânstof te foarsjen. De driuwende krêft efter al dat wurk wie it nijs dat de Phoenix it ûnder syn ôfwêzichheid oan 'e stôk krigen hie mei in oar ras fan bûtenierdske wêzens, dy't Reunion, it twadde romtestasjon dat it skip omfierrens boud hie, by in oanfal ferwuostge hawwe soene. Doe't nei it ferstjerren fan Stani Ramirez, de heechste fan 'e fjouwer kapteins fan 'e Phoenix, oan it ljocht kaam dat der noch oerlibbenen wiene op Reunion (sjoch: Defender), in feit dat oant dy tiid soarchfâldich geheim holden wie, sels foar Bren, waard der ûnder lieding fan 'e trêde en fjirde kapteins, Josefa Sabin en Jase Graham, in rêdingsmissy ûndernommen.
Ynhâld
Yn Tirnamardi, op it fêstelân, hinget Cajeiri syn oerâldomke Tatiseigi, de hear fan 'e Atageini-clan, der almar mear nei oer om 'e spoararbeider Nomari foar te dragen as nije hear fan 'e oanbuorjende Ajuri-clan. As jûns let by tsjuster en poermin waar troch sabotaazje de gefaarlike mecheiti (ryddieren fan 'e atevi) út harren stâl útbrekke wylst de oanhingers fan Nomari yn tinten op it gazon by de haadyngong kampearje, moat Tatiseigi sels fanwegen komme om 'e keppel te kearen. Mei Antaro en Jegari, twa fan Cajeiri syn liifwachten, dy't Taibeni binne en sadwaande suver yn it seal berne binne, set er de efterfolging yn op trije mecheiti dy't noch troch de stâlfeinten keard wurde koene. Dat binne de sleausten fan 'e keppel, mar sels yn syn hege âlderdom is Tatigseigi noch sa'n betûft ruter dat it him slagget en helje de lieder fan 'e keppel yn om dy te twingen en kear om.
Ferkearsboerd
Jeropa
thumb|De earste ferkearsbuorden fan [[Tsjechoslowakije út 1935. De blauwe buorden waarden letter ferfongen troch swart op wyt mei in reade râne deromhinne.]] thumb|"Rjochts oanhâlde" yn Portegal thumb|Paadwizers yn Finlân thumb|In komboerd yn [[Beussent, Frankryk, dêr't in maksimumfaasje fan 50 km/o jildt.]] thumb|Twatalige paadwizer yn Ierlân thumb|Sweedsk warskôgingsboerd mei in symboal fan in eland
De bedoeling fan it Jeropeeske standerttype ferkearsboerd wie dat guon foarmen en kleuren oerienkomme moasten:
De swart-op-wite buorden, dy't op sekundêre diken brûkt wurde dêr't se mei de primêre diken fan ûnderskaat wurde, wurde brûkt yn it Feriene Keninkryk, Finlân, Frankryk, Ierlân, Portegal en Switserlân. Yn Dútslân, Hongarije, Itaalje, Roemeenje en Sweden swart-op-wyt tsjut allinnich bysûndere buorden yn in plak oan.
Yn Aazje en Afrika wurdt it Jeropeeske systeem foar it grutste part brûkt.
Noard-Amearika en Oseaanje
thumb|In paadwizer yn [[Kebek (provinsje)|Kebek]] thumb|"Ferbean lofts ôf te slaan" yn [[Michigan]] thumb|In trijetalich stopboerd yn [[Mistissini (Kebek) ynit Kreesk, Ingelsk en Frânsk.]] Yn de Feriene Steaten, Kanada, Austraalje en Nij-Seelân wurdt in oar systeem (Amerikaanske systeem) as dy fan Jeropa brûkt. Ta tsjinstelling fan Jeropa wurde der mear teksten brûkt ynstee fan symboalen.
Oar
In soad Amerikaanske steaten en Kanadeeske provinsjes brûke hjoed-de-dei fluoressearre oranje buorden foar dykkonstruksje.
Latynsk-Amearika en Karibysk gebiet
thumb|Stopboerd yn Meksiko Ferkearsbuorden yn Latynsk-Amearika en it Karibysk gebiet ferskilt it lân. De measte lannen brûke in systeem dy't mear op it Amerikaanske systeem as op it Jeropeeske systeem liket. Sa binne bygelyks warskôgingsbuorden yn in diamantefoarm en giel ynstee fan in trijehoekige foarm en wyt. Guon fariaasjes brûke it "Parkearjen" of it "Ferbean te parkearjen" mei de letter E of P, ôfhinklik fan hokker wurd pleatslik brûkt wurdt foar "parkearjen" (Spaansk: estacionamiento of parqueo, Portegeesk: estacionamento). Op it stopboerd wurdt "PARE" yn Súd-Amearika, of "ALTO" yn Meksiko en Midden-Amearika brûkt. Lykwols foar gebodsbuorden, dy't de maksimumfaasje oanjouwe, wurdt de Jeropeeske foarm brûkt.
Abeid Karume
Politike karriêre
De dea fan Karume, dy't in kontroversjeel steatsman wie, waard troch in diel fan 'e Sansibareeske befolking fierd, wylst in oar part fan 'e befolking om him roude. Neitiid folgen represaillemaatregels tsjin Karume syn politike tsjinstanners. Abeid Karume waard 66 jier. Syn soan Amani Abeid Karume waard yn 2000 en 2005 twaris keazen ta presidint fan Sansibar. Syn soan Ali Karume is ek aktyf yn 'e Tanzaniaanske polityk, en hat û.m. ambassadeur en minister west. De ynternasjonale lofthaven fan Sansibar, it Abeid Karume International Airport, is nei Karume ferneamd.
Súdsemityske talen
Fersprieding
De Súdarabyske talen wurde sprutsen yn it suden fan it Arabysk Skiereilân (eastlik Jemen en westlik Omaan) en op it eilân Sokotra yn 'e Arabyske See. De útstoarne Aldsúdarabyske talen waarden yn 'e Aldheid sprutsen yn it westen fan wat no Jemen is. De Etiopyske talen wurde sprutsen yn 'e Hoarn fan Afrika (benammen Etioopje en Eritreä).
Underferdieling
De meast akseptearre ûnderferdieling fan 'e Middensemityske talen is sa:
Tanganjika
Skiednis
Tanganjika kaam fuort út 'e yn 1884 stifte koloanje Dútsk East-Afrika. Nei de Dútske nederlaach yn 'e Earste Wrâldoarloch waard dat gebiet, krekt as alle oare Dútske koloanjes, yn beslach nommen. Neitiid waard it bestjoerd troch de Britten, earst fan 1922 ôf as in mandaatgebiet fan it Folkebûn, en nei de Twadde Wrâldoarloch as in trustgebiet fan 'e Feriene Naasjes. Twa tradisjonele lânseigen keninkrykjes yn it noardwesten fan Dútsk East-Afrika waarden troch it Folkebûn ûnder Belgysk tafersjoch steld, en ûntjoegen har letter ta Boerûndy en Rûanda.
Hûs Windsor
thumb|250px|Wapen fan it hûs Windsor It Hûs Windsor (Ingelsk: House of Windsor), oarspronklik it Hûs Saksen-Coburg en Gotha, is sûnt 1917 de namme fan de Britske keninklike famylje. Kening George V feroare de oarspronklike Dútsk-hearrende efternamme fan de keninklike famylje 1917 yn it Ingelsk-hearrende Windsor (nei it Kastiel fan Windsor). Dat die er om de befolking gerêst te stellen dy't, nei it útbrekken fan de Earste Wrâldkriich, woe dat alle konneksjes mei Dútslân ferbrutsen wurde soene.
10e iuw f.Kr.
De 10e iuw f.Kr. of tsiende iuw foar Kristus rûn fan 1 jannewaris 1000 f.Kr. oant 31 desimber 901 f.Kr.
Cro-Mags
Cro-Mags is in Amerikaanske hardcore punkband yn 1981 oprjochte yn New York. De namme ferwiist nei de Cro Magnon-minske. De band brocht yn 1986 syn debútalbum The Age of Quarrel út. Yn 2002 hold de band dermei op, mar makke yn 2008 in trochstart. Cro-Mags hat seis studio-albums en ien live-album útbrocht.
Young Artist Award
De Young Artist Awards binne in groep Amerikaanske prizen dy't op jierlikse basis útrikt wurde oan nije talinten op it mêd fan film, tillefyzje, teäter en muzyk. Dizze prizen wurde ek wolris de "Oscars foar bern" neamd. De tawizing en útrikking fan 'e prizen wurdt dien troch de Young Artist Association, in non-profitorganisaasje dy't dêrta yn 1978 oprjochte waard, doe noch ûnder de namme fan Youth in Film Association.
Seattle
Skiednis
Yn de Krisisjierren rekke de ekonomy fan Seattle bot yn it neigean, mar nei de Twadde Wrâldoarloch bettere dat al rillegau wer oer, foar in part trochdat fleantúchmakker Boeing Seattle ta syn thúsbasis makke en der ferskate fabriken iepene. Nei't fan it begjin fan de santiger jierren ôf in nije delgong ynsette dy't benammen feroarsake waard troch meganisearring en automatisearring fan de yndustry, ûntjoech Seattle him yn 'e tachtiger jierren ta in sintrum fan kompjûter-, software- en letter ek ynternettechnology. Sûnt de iuwwiksel hat Seattle him wer op 'e nij útfûn, diskear as in sintrum fan "griene" yndustry en as in model foar ferantwurde ûntwikkeling.
James Bond (franchise)
Tekenfilmsearje
Yn spin-off-tekenfilmsearje foar bern, dy't basearre wie op James Bond, waard yn it omropseizoen 1991-1992 yn 'e Feriene Steaten yn syndikaasje op 'e tillefyzje brocht. De searje hiet James Bond Jr. en gie oer de omkesizzer fan Bond, dy't ek James Bond hiet.
Oar
Fan 1983 oant en mei 1987 waard troch Victory Games in autorisearre rollekaartspul oer James Bond ferkocht, James Bond 007: Role-Playing in Her Majesty's Secret Service. It wie ûntwurpen troch Gerard Christopher Klug en wie doedestiden it populêrste spionaazjerollespul.
Slach oan de Rosebud
De Slach oan de Rosebud
Tsjin 17 juny wie it moreel fan 'e Amerikaanske troepen, dat earder tige heech west hie, wat bekommen. De soldaten, yn 't bysûnder de ynfanteristen, dy't op mûldieren rieden en dat net wend wiene, hiene goed har nocht nei de 56 km dy't se de deis tefoaren ôflein hiene. Op 'e santjinde begûn de dei ek alwer ier, mei in appèl om 3.00 oere moarns. Dêrnei waard fluch-fluch iten en doe gie de legermacht wer op 'en paad. Omtrint 8.00 moarns hold Crook stil om syn manskippen en bisten in hoart útrêste te litten. Hoewol't er him djip yn fijannich gebiet befûn, naam er alhiel gjin maatregels ta ferdigening. Syn troepen lieten har yn marsfolchoarder delploffe op it plak dêr't se wiene doe't har ferteld waard dat se even lins nimme mochten. Inkeld de Krieën en Sjosjoanen bleaune alert. Om 8.15 oere hinne klonk der gewearfjoer fan 'e kliffen yn it noarden ôf, dêr't de Krieën en Sjosjoanen posysjes ynnommen hiene, mar de Amerikanen giene der earst fanút dat de Yndianen wer op bizonjacht wiene. Neigeraden dat it gewearfjoer tanaam, hastigen har twa Krieën by de troepen lâns, roppend: "Lakota, Lakota!"
Ben Nighthorse Campbell
Pinsjoen
Yn maart 2004 joech Campbell oan dat er him net ferkiesber stelle soe foar in trêde termyn as senator. Sadwaande loek er him yn jannewaris 2005, oan 'e ein fan syn twadde termyn, út 'e nasjonale polityk werom. Neitiid waard Campbell lobbyist en polityk adviseur foar it abbekatekantoar Holland & Knight, út Washington, D.C. Yn july 2012 rjochte er syn eigen lobbykantoar op ûnder de namme Ben Nighthorse Consultants. Dêrnjonken brocht er ûnder de namme 'Ben Nighthorse' jier oan jier ek in eigenûntwurpen kolleksje Yndiaanske juwiellen op 'e merk. Campbell hat ek as opperhaad sit yn 'e Ried fan Fjouwerenfjirtich fan 'e Noardlike Sjajinne Stamme. Yn 2011 kaam yn súdwestlik Kolorado in nije opslachmar ree, dy't nei Campbell ferneamd waard as Lake Nighthorse.
Kaartspul
Oare kaartspullen
Kaartspullen dy't eigen spylkaarten hawwe, binne û.m. alderhanne kwartetten, memory, tarot en stap op, kaartspullen dy't ôflaat binne fan boerdspullen, lykas De Kolonisten van Catan en ruilkaartspullen lykas Magic: The Gathering, Yu-Gi-Oh! en Pokémon, dy't oan 'e ein fan 'e tweintichste iuw betocht en populêr wurden binne.
Virginie Demont-Breton
Biografy
In soad wurk fan Demon-Breton is yn partikulier besit en yn regionale musea fan Noard-Frankryk te sjen.
Lannen en gebieten oersee
Lannen en gebietsdielen oersee
{{Kolommen2
Lân mei in bysûndere relaasje mei Denemarken
}}
Epica (band)
Epica is in Nederlânske metalband, yn 2002 oprjochte troch gitarist Mark Jansen earder fan After Forever. De muzyk en teksten binne ynspirearre op oare kultueren en beynfloede troch film en musical muzyk. De teksten dy't Mark Jansen foar de band skriuwt binne ferneamd om har filosofyske ynslach en brede tema's fan hjoed de dei mar ek fan eartiids. Mark hie eins earst Helena Michaelsen as sjongeres fan de band oansteld, earder fan Trail of Tears en no fan de band Imperia. Mar tusken Helena en de oaren wie gjin klik, dat Mark moast omsjen nei in oare sjongeres. De nije sjongeres waard al rap fûn yn Simone Simons, in debutant dy't Mark kinnen leart hie fia de chat op de webside fan syn eardere band After Forever. Juny 2003 kaam it debútalbum "The Phantom Agony" út.
Putter
Nêst
Tsjin it ein fan it earste libbensjier wurdt de putter geslachtsryp. Tusken ein maart, begjin april en july begjint de briedtiid. Faak komt de putter oan twa kear brieden ta. De earste aaikes wurde yn maaie lein. Ofhinklik fan it waar begjin it mantsje yn febrewaris of maart te oefenjen op it sjongen. Nei't er in pear wiken oefene hat, set it wyfke ornaris útein mei de balts. De fûgel bout in komfoarmich nêst dat bestiet út fine stâltsjes, lytse woartels, griene mosk, koarstmoas, rizels, fearkes ensafuorthinne. It bouwen fan it nêst begjin fanôf it midden fan april en duorret likernôch fjouwer oant seis dagen. It mantsje hâldt yn de briedtiid oare putters op in feilige ôfstân. Yn 'e regel wurde der sa'n fiif aaikes lein, somtiden fjouwer en somtiden ek seis. It wyfke wurdt as se op it nêst sit troch it mantsje fersoarge en it duorret nei it lizzen 12 oant 14 dagen ear't de aaien útkomme. De bline jongen iepenje nei sa'n fiif oant sân dagen de eagen en wurde benammen mei siedsjes fuorre. As it nedich is kinne de jongen nei in lytse twa wiken it nêst ferlitte. As de jongen útflein binne en noch fuorre wurde troch de folwoeksen fûgels begjint it wyfke in nij nêst te bouwen sadat útein set wurde kin mei in twadde briedsel.
Kasem Soleimani
Priveelibben
Soleimani wie troud en hie fjouwer bern: twa soannen en twa dochters. Hy die oan karate.
Winnetou 2. Teil
Plot
Luitenant Merrill, dy't de soan is fan kolonel J.F. Merrill, de kommandant fan Fort Niobrara, is ûnder syn ferbliuw by de Assiniboin ûnder de tsjoen rekke fan 'e tsjeppe Ribanna, en hy nimt him foar om alles te dwaan dat er kin om oarloch tusken de blanken en de Yndianen foar te kommen. Hy is dan ek skokt as hy en syn beide mannen, ûnderweis werom nei it fort der tsjûge fan binne hoe't in Ponka-doarp útmoarde wurdt troch in binde blanke banditen. Om't de Assiniboin harren wol har hynders, mar net harren wapens weromjûn hawwe, kinne Merrill-en-dy neat dwaan om 'e banditen tsjin te hâlden, mar Merrill riidt ûnferstannigernôch nei de lieder fan 'e banditen ta, in man dy't Luke Lucas hjit, en seit him oan dat er derfoar soargje sil dat er foar syn dieden boetsje sil. Luke stjoert dêrop in stikmannich fan syn mannen efter Merrill-en-dy oan om der wis fan te wêzen dat Merrill nea syn fort wer berikke sil. As dat espel banditen de warleaze militêren oanfalt, wurde se lykwols mei swiere ferliezen op 'e flecht dreaun troch Old Shatterhand.
Produksje
De opnamen fûnen plak yn 'e Spandau Studio's yn West-Berlyn en op lokaasje yn Joegoslaavje (mear spesifyk: de Dalmatyske kustregio fan Kroaasje). De filmsets waarden ûntwurpen troch art director Vladimir Tadej. Mei't ''Winnetou 2. Teil'' in ynternasjonale cast hie, wêrfan't de leden net allegear Dútsk sprieken, waarden de teksten fan in protte akteurs yn 'e postproduksje fan 'e film yn it Dútsk neisyngronisearre (in proses dat yn 'e 1960-er jierren foar Jeropeeske ko-produksjes hiel gebrûklik wie). Sa krige bgl. de Frânske akteur Pierre Brice (Winnetou) de stim fan Thomas Eckelmann, wylst de teksten fan 'e Amerikaan Lex Barker (Old Shatterhand) ynsprutsen waarden troch Gert Günther Hoffmann.
Filmsearje
''Winnetou 2. Teil wie it ferfolch op 'e tige súksesfolle film Winnetou 1. Teil'', út 1963. Yn 1965 waard de filmtrilogy kompleet makke mei Winnetou 3. Teil.
Bakstien
Skiednis
Yn de santjinde en achttjinde iuw waarden bakstiennen ek wol as ballast foar hannelskippen brûkt.
Klaaiwinning
thumb|It meitsjen fan stiennen yn de iere 19e iuw De wichtichste grûnstof foar bakstien is klaai. Dat kin seeklaai út de kustkriten of rivierklaai út de uterwaarden fan rivieren wêze. De kleur fan de bakstien hinget gear mei de gearstalling fan de klaai. Klaai dy't in soad izer befettet jout de stiennen nei it bakken in reade kleur, en kalkhâldende klaai jout in mear giele kleur. Foar de seleksje fan de gaadlike klaai wurde earst grûnmeunsters nommen en ûndersocht. Dêrnei wurdt it klaai ûntgroeven en oer de dyk of skip ferfierd nei de stienbakkerij. De gatten dy't nei it winnen fan de klaai ûntstiene, wurde tichelgatten neamd. Klaaiwinningsgebieten, benammen yn 'e utwerwaarden, krije gauris nei it fergraven in bestimming as natoergebiet.
Foarmjen
thumb|Foarmelingen oan it drûgjen op Java It foarmjen fan de bakstiennen bart troch middel fan in jitfoarm dy't folparse wurdt mei klaai. De jitfoarmen wurde foar it foljen yn wetter dompele of mei sân of seachsel bestruid omreden de stiennen dan makliker loslitte. De oerstallige klaai wurdt dêrnei ôfstrutsen. Soksoarte typen bakstiennen wurde "hânfoarm" neamd.
Salzburg
Pleinen en strjitten
It stedsargyf presintearre yn maaie 2018 in list mei mear as 60 strjitten en pleinen dy't nammen ha, dy't mei it nasjonaalsosjalisme besmet binne. Dêrfan wiene der 46 mei nammen fan belangrike NSDAP-leden.
Doolittle Raid
Lot fan 'e dielnimmers oan 'e Doolittle Raid
De fiifkoppige bemanning fan 'e iene B-25 dy't yn Vladivostok, yn 'e Sovjet-Uny lâne, ûnder lieding fan kaptein Edward J. York, waard troch de Russen ynternearre yn it Kustterritoarium fan it Fiere Easten, om't de Sovjet-Uny oant 1945 formeel neutraal wie yn 'e oarloch tsjin Japan. Harren bommesmiter waard troch de Sovjet-autoriteiten yn beslach nommen. In goed jier letter mochten York-en-dy lykwols mei help fan aginten fan 'e geheime tsjinst NKVD (de foarrinner fan 'e KGB) 'ûntsnappe', wernei't se fia Perzje, dat troch de Russen en de Britten beset holden waard, it Westen berikten.
De bemannings fan twa fan 'e bommesmiters (dy fan earste luitenant Dean E. Hallmark en dy fan earste luitenant William G. Farrow) foelen lykwols yn Japanske hannen. Mei't fan harren twa by de lâning op see ferdronken, rekken acht man yn kriichsfinzenskip. Fia it Switserske konsulaat yn Sjanghai krigen de Feriene Steaten dêr yn oktober 1942 offisjeel befêstiging fan út Japanske boarnen; dêrby waard steld dat de acht kriichsfinzenen ta de deastraf feroardiele wiene, mar dat guon graasje krigen hiene en ynstee bestraft wiene mei libbenslange finzenisstraf. Der waarden gjin nammen neamd.
DeShazer die neitiid in oplieding teology oan 'e Pasifyske Universiteit fan Seattle, dêr't er yn 1948 ôfstudearre. Hy ymmigrearre doe nei Japan, dêr't er mear as tritich jier as sindeling wurke. De stoflike omskotten fan Farrow, Hallmark en Meder waarden nei de oarloch werbegroeven op it Nasjonaal Begraafplak Arlington, by Washington, D.C. Dat fan Spatz waard byset op it Nasjonaal Monumintaal Begraafplak fan de Stille Oseaan by Honolulu, yn Hawaï. Generaal Doolittle ferstoar yn 1993 op 96-jierrige leeftyd. De lêst oerbleaune dielnimmer oan 'e Doolittle Raid wie luitenant-kolonel Richard E. Cole, Doolittle syn eigen ko-piloat, dy't op 9 april 2019 ferstoar op 'e tige hege jierren fan 103.
In Fijân fan Minsken
Ynhâld
Ek al mei er dan op in minne namme lizze, dochs binne der froulju dy't wanhopich fereale binne op Alceste, dy fijân fan minsken, te witten de moralisearjende Arsinoé en de oprjochte Eliante. Mar hoewol't er tajout dat sy deugdsumer binne as Célimène, langet syn hert dochs nei dylêste. Syn eigen djippe gefoelens foar har tsjinje yn haadsaak om syn negative opmerkings oer it minsklik ras tsjin te gean, mei't it feit dat er sokke gefoelens hat, fansels krekt sizze wol dat er sels ek by dyjingen heart dy't er sa fûleindich ôfrinne lit.
A Fistful of Dollars
Plot
Neitiid fertelt Silvanito him dat Ramón Rojo Julio by in kaartspul opsetlik falsk beskuldige hat fan falskspyljen, sadat er in ferlechje hie om syn frou Marisol finzen te nimmen. Sûnt hâldt er har fêst en brûkt er har as syn mêtresse. Let dy jûns, as de Rojo's feestfiere om harren oerwinning yn 'e konfrontaasje op it begraafplak, riidt de Man sûnder Namme nei it hûs bûten San Miguel ta dêr't Marisol fêstholden wurdt. Hy sjit de bewekkers dea en fernielt it hûs om it lykje te litten as hawwe de Baxters it dien. Hy werienet Marisol mei har man en soan, jout harren wat jild en stjoert se út San Miguel wei. De Rojo's ûntdekke lykwols al rillegau wa't der wier efter de befrijing fan Marisol sit, en se nimme de Man sûnder Namme finzen en tramtearje him. Hy wit lykwols te ûntsnappen. Om't de Rojo's miene dat er wol beskûl socht hawwe moat by de Baxters, stekke se de Baxter-wente yn 'e brân en slachtsje se alle famyljeleden ien foar ien ôf as dy besykje oan 'e flammesee te ûntkommen. Ramón sels sjit John Baxter en syn soan Antonio dea, nei't er earst beard hat dat er harren sparje wol. Consuela, Baxter syn widdo, sprekt dan ferflokkings tsjin him út, en wurdt deasketten troch Esteban.
As er it yn in duël op it stedsplein opnimt tsjin Ramón Rojo, ferget de Man sûnder Namme dyselde derop om him yn it hert te reitsjen. Ramón syn kûgels komme lykwols net troch de stielene plaat hinne, dat de man rekket yn panyk en sjit syn Winchester leech. Dêrnei sjit de Man sûnder Namme him it gewear út 'e hân en deadet er alle oare oanwêzige leden fan 'e Rojo-binde, ûnder wa Benito Rojo en Rubio. Syn lêste kûgel brûkt er om Silvanito te befrijen, dy't oan in tou oan in peal hinget. Hy daget Ramón út om syn gewear flugger te laden as dat hy syn revolver lade kin. De senuweftige Ramón besiket dat, mar it slagget net, en de Man sûnder Namme sjit him dea. Esteban Rojo, dy't út in gebou oan 'e oare kant fan it plein de Man sûnder Namme yn 'e rêch sjitte wol, wurdt deasketten troch Silvanito. Neitiid seit de Man sûnder Namme Silvanito en Piripero farwol en riidt er út San Miguel wei.
Doop (sakramint)
Tradysjes
Ien fan 'e âldste dooptradysjes is dy fan it mandeïsme, in net-kristlike, monoteïstyske religy út súdlik Irak, dy't neffens de eigen oerlevering weromgiet op it leauwe fan Jehannes de Doper.
Star Wars: The Clone Wars (film)
Star Wars: The Clone Wars is in Amerikaanske lange kompjûteranimearre tekenfilm út 2008 ûnder rezjy fan Dave Filoni, mei yn 'e haadrollen Matt Lanter, Ashley Eckstein en James Arnold Taylor. De titel betsjut "Stjerre-oarloggen: De Kloane-oarloggen". Star Wars: The Clone Wars wie de earste lange tekenfilm yn it ramt fan 'e Star Wars-mediafranchise, mar hy heart net ta de Skywalker Saga, de haadrige fan live-actionfilms. Yn 'e ynterne gronology fan Star Wars folget Star Wars: The Clone Wars op 'e live-actionfilm Star Wars: Episode II – Attack of the Clones (2002) en giet er foarôf oan Star Wars: Episode III – Revenge of the Sith (2005).